L-Unjin tal-Għalliema Maltin (MUT) qed tħeġġeġ lill-istaff akkademiku biex jinjoraw l-istruzzjonijiet tal-Università ta' Malta, li qed titlobhom jipprovdu dettalji dwar pjanijiet ta' safar, jgħidu humiex imlaqqma kontra l-Covid-19 u biex jissottomettu r-riżultat tal-PCR test qabel jirritornaw għax-xogħol. Fi stqarrija, l-MUT qalet li t-talba mhix "konformi mal-liġi" u tat ċans ta' 24 siegħa lill-Università biex tirtira d-direzzjoni li tat. Fissret li ż-żmien stipulat għadda u għaldaqstant ħarġet direttivi biex l-impjegati akkademiċi tal-Università jinjoraw il-komunikazzjoni u ma jgħaddu l-ebda dettalji. Permezz ta' email, l-istaff akkademiku ġie mitlub biex minbarra test negattiv tal-PCR jgħidu wkoll fejn siefru u kemm damu f'dawn il-pajjiżi. L-MUT ikkritikat lill-Università talli "sforzat" lill-istaff jipprovdi dettalji b'theddida li jaf jitilfu xogħolhom jekk ifallu milli jagħmlu dan. "L-MUT jopponi din il-mossa mill-Università li tmur kontra l-liġi u kull direttiva maħruġa mill-awtorità tas-saħħa", qalu f'stqarrija. L-MUT talbet li dawn l-istruzzjonijiet jitneħħew mal-ewwel u rrappurtat il-kwistjoni lis-Sovrintendenza tas-Saħħa Pubblika u d-Direttur tax-Xogħol u r-Relazzjonijiet Industrijali. Il-Ġimgħa li għadda, l-unjin heddet lill-Università ta' Malta b'azzjoni industrijali wara li diskussjonijiet fuq ftehim kollettiv tal-Junior College ġew "maħtufin" mid-Dipartiment tar-Relazzjonijiet Industrijali, li biddlu l-ftehim ta' taħt fuq u ffrustraw lill-unjin. L-MUT se tagħmel azzjoni industrijali fil-Junior College Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61010bff2eb6c_rand.td-a-rec-img{text-align:left}.td_uid_3_61010bff2eb6c_rand.td-a-rec-img img{margin:0 auto 0 0}